
Lahi rnya ini bukan pencetus revolusi. 
Bukan letusan ide. Bukan letupan amarah. 
Tetapi lahi rnya ini, untuk menambah rasa 
gejolak resah, penambah sekam untuk 
bara, satu lagi suis keamanan. Kita 
berperang hari hari, dengan asap, bunyi , 
bau, gas, tulisan, suara dan jalur optik 
kaca. 

- kingbinjai 



SMfg 



Nara Yuda ini boleh diibaratkan sebagai satu proses 
persenyawaan. Berlaku apabila sebiji ovum 
disenyawakan dengan sperma. Zigot terhasil dan 
membesar sebagai fetus dalam uterus. Begitu juga Nara 
Yuda, daripada idea, berkembang secara berperingkat 
sehingga wujudlah ia dalam bentuk nyata. Selamat 
membaca. 

- amanitium 

Seko.ro.ng ini zaman perang. Dan kitalah panglimanya. 

"Perang sudah tamat, tetapi ada perang yang lebih 

menakutkan." Cerita Sidi. 

"Apa dia?" Tanya para Sahabatnya. 

"Perang dengan nafsu!" 

- elmaaniq 





Aku pengkhayal. Umpama pendeta perenung 
bin tang. Khayal diruang maya fana ini. 
Pedangku pada sungguh. Ayoh! Sang Nara 
berempat . Leburkan khayalan-khayalan 

mereka. Biarkan mereka tegar di medan 
ini .... Dan Nara Yuda kini di gengaman . 
Tidak aneh lagi kan? Tataplah dengan hati . 
Sesuci Sang Malaikat pencatat. Bergirang- 
giranglah kalian. . . . 

- esis 






Pesan junjungan besar Nabi Muhammad (selawat dan salam keatas Baginda) adalah malam 
Qadar berlaku pada satu malam daripada 10 malam terakhir (hari ganjil) bulan Ramadhan. 
Petua oleh Imam Ghazali dan lain-lain ulama' untuk mencari malam Lailatul Qadar: Jika 
awal Ramadhan jatuh pada han: 

1. Ahad atau rabu - malam Qadar dijangka berlaku pada malam 29 Ramadhan. 

2. Isnin - malam Qadar dijangka berlaku pada malam 21 Ramadhan. 

3. Selasa atau jumaat - malam Qadar dijangka berlaku pada malam 27 Ramadhan. 

4. Khamis - malam Qadar dijangka berlaku pada malam 25 Ramadhan. 

5. Sabtu - malam Qadar dijangka berlaku pada malam 23 Ramadhan. 

Kata Sheikh Abu Hassan bahawa mula dia baligh, dia senriasa dapat Penghidupkan lailatul 
qadar pada malam yang tepat mengikut petua di atas. Berdasar petua di atas, insyaAllah 
malam qadar akan jatuh pada malam ke 29 Ramadhan bersamaan dengan malam selepas 
siang 1 hb November 2005.Walau bagaimanapun, janganlah ibadat pada malam im sahaja, 
carilah malam qadar pada malam-malam ganjil yang lain juga. Tanda malam Qadar ialah : 

1. malam ltu tenang, ddak dingin dan ddak panas; 2. siangnya cahaya matahari warnanya 
pucat; 3. pada malam itu malaikat Jibril akan menyalami orang yang beribadat pada malam 
ltu dan tandanya ialah kita dba-tiba rasa sangat sayu dan kemudiannya menangis teresak- 
esak secara tiba-tiba. 

Marilah kita beramai-ramai memeriahkan suasana 10 malam terakhir Ramadhan dengan 
beribadat kepada Allah swt dengan ikhlas dan penuh keimanan. Mudah-mudahan kita dapat 
kurniaan Allah yang kelebihan pahalanya melebihi - 1000 bulan atau 83 tahun umur kita. 







Lelaki Dalam Cermin 

Oleh Book (http://book.mygj.net) 

Kemeja-T hitamnya sama dengan kemeja-T hitam aku. Kemeja-T hitam dengan 2-3 jalur putih di hujung 
lengan. Sikat dalam genggaman kirinya sama dengan sikat dalam genggaman kanan aku. Cermin mata 
nya sama dengan cermin mata aku. Dan dia bertuala, tidak berseluar. Seperti aku juga. [Dan dia juga 
begitu cornel!]. Dia lelaki di dalam cermin. 

Dia menarik lengan baju aku. Kedua-dua belah. Sambil sikat masih lagi dalam genggaman kiri nya. 
Bilah-bilah sikat menusuk lengan kanan aku tidak bersungguh. 

Dia. 'Kau ingat lagi sebuah hadith qudsi. Allah 'Azza wa Jalla berfirman: Semua amalan manusia adalah 
untuk diri nya, kecuali puasa, maka itu adalah untuk-Ku dan Aku akan memberi ganjaran nya'?Aku 
mengangguk. Perlahan-lahan. Macam selalu-selalu bila aku malas melayan pertanyaan. Tapi kali ni 
bukan aku malas. Aku tergamam. 

Dia. 'Kau tahu apa maksud hadith tu?Aku tergamam lagi. Diam. 

Dia 'Kalau kau berselawat, kau boleh tunjuk kan pada orang. Pada rakan serumah. Kalau kau pergi 
masjid, orang nampak kau. Kau boleh tunjuk kan pada orang. Kalau kau baca Quran, orang boleh 
dengar. Kau boleh canang kan. Kau boleh kuat kan bacaan supaya orang lain tahu kau sedang membaca 
Quran. Kan?' Aku mengangguk lagi. Sedikit lebih yakin berbanding tadi. 

Dia. 'Itu perbuatan aktif. Kau laku kan. Dan orang boleh nampak atau dengar. Tapi tidak dengan puasa. 
Puasa itu perbuatan pasif. Kau meninggal kan makan. Kau meninggal kan minum. Kau meninggal kan 
apa yang patut kau tinggal kan. Dan tiada apa yang boleh membukti kan yang kau itu sedang 
berpuasa.'Persoaian sama ada di sini ada pasar ramadhan atau tidak, di sini ada moreh atau tidak. Terus 
lenyap [paling tidak, ketika itu]. 

Dia. 'Puasa itu rahsia. Hanya kau dan Allah yang mengetahui. Hanya Allah yang mampu menilai puasa 
kau. Puasa adalah ibadah yang tidak patut kau riak kan. Kerna orang tidak tahu. Tidak nampak. Tidak 
dengar. Jadi, terpulang pada kau. Kau faham tu?'Aku mengangguk lagi. Lagi dan lagi. 

Dia. Lelaki dalam cermin itu. Perlahan melepas kan genggaman. Aku melihat ke lengan kanan cepat- 
cepat. Tiada kesan bilah-bilah sikat. 

Dia lelaki dalam cermin. Yang kadang-kadang mengingat kan sebahagian diri aku. Sesuatu yang aku 
tahu. Dan aku faham. Yang secara sengaja atau tidak. Amat sering aku lupa kan 




Cerita terawih 

Oleh Ayobkelubi (http://ayobkelubi.blogspot.com) 
Semalam, 

Aku dengan permaisuri, pergi terawih di surau taman perumahan abang ipar aku. Oh, 
suraunya baru dibina. Banyak lagi default yang kena baiki tentang struktur binaannya' 
Takpelah, niat nak tambah pahala, asal bersih dan selesa jadilah. 

Isya', Terawih dan Witir. 

4 rakaat 
2 rakaat 
2 rakaat 
2 rakaat 
2 rakaat 
2 rakaat 
1 rakaat 

Habis dah. Masa tengah siap-siap nak balik. Dengar pak imam tengah cakap. 

"Saya minta tuan-tuan dan puan-puan redhalah dengan bacaan saya yang panjang, saya 
target nak perabih setengah juzuk sampai hari ke 27." 

Aku berhenti. Mendengar lagi. Agaknya dia dengar rungutan dari makmum kot?. 

"Kalau di masjid Putrajaya tu, semalam saya boleh dapat RM 200 sekali buat terawih tapi 
untuk tuan-tuan dan puan-puan, saya buat free sahaja. Ikhlas kerana ibadah". 

Hati aku dah berdetak. Kalau ikhlas kenapa kena beritahu tentang bayaran yang kau 
dapat?. Diam-diam sudahlah. Terasalah penduduk taman tu. Seolah-olah mereka 
memaksa kau pula?. Bukankah pahala setiap malam tu lagi maha bagus dari RM 200 
yang kau dapat tiap-tiap malam tu?. 

Atau memang kau nak RM 200 tu buat modal balik kampung?. Pergilah ke Putrajaya tu! 
Susah kalau agama dah dicampur aduk dengan wang. Susah. 




Drama Sebabak 



Khutbah 

Kenapa khutbah RAYA di Madrasah al-Hakimin, Ampang sama 
dengan khutbah JUMAATdi Masjid Jamek Sultan Ibrahim, Muar? 

Memang lah! 

Kerana kedua-duanya kau tidur semasa imam membaca khutbah, 
kan? 

Haha. 

Patut lah sama. 



15 Ramadhan 

Anda tau yang hari ini sudah masuk 15 Ramadhan? 

Anda memang mengikutinya setiap hari? 

Anda terperasan bulan penuh di langit? 

Anda baru perasan bila imam baca qunut sewaktu solat 

witir? 

Atau 

Anda sudah mendengar lagu-lagu raya di radio? 





PENTING SUNAT 

[ Perbualan ini dirakam beberapa minit 
Sempoi jugak amoi tu : BUSH 

(Dalam had : Dah rezeki, hehe) : BUSH 
Em. Thanks ingatkan aku. 

Aku tak balik sembahyang terawih lagi: BUSH 

Pukul Sepuluh Lebih : BUSH 

lye la. Tempat kau buat lapan aje ke? : BUSH 

Memang Rasullullah buat lapan je. : BUSH 
Tapi pastu sambung kat rumah buat dua puluh rakaat 

Kau buat bila dah balik rumah? : BUSH 

Sape ajar kau? Imam tempat kau tu belajar mana? : BUSH 
Mana boleh sembahyang lapan rakaat je : BUSH 
Tak lengkap la sembahyang terawih kau.: BUSH 

kedengaran azan 

Kau pegi la dulu. Aku tunggu kat sini. Seluar aku kotor la. : BUSH 



Dari Blog 



Flying Kick 

Oleh Samurai ( http://ahsuez.blogdrive.com) 

Dua belah kaki terkepit rapat dan disengetkan kekiri. Samping diurut menutup 
paha. Itu kalau duduk di sofa. Kalau terpaksa duduk di lantai, aku akan 
bersimpuh ayu. Aku tak suka pakai baju melayu ni. Rasa nak balik rumah salin 
baju lain. Dua orang sepupu perempuan ketawa mengekek dari kejauhan. 

Kami bercerita tentang Street Fighter. Permainan video popular masa itu. Di 
sekolah pun semua sibuk bercerita pasal Street Fighter. Masing-masing ada 
watak kegemaran. Aku suka Ken. 

Di pagi raya kami sepupu bertiga tersenyum sendiri. Teringatkan saat indah 
sama-sama curi masuk kedai video game di lorong belakang lot kedai depan 
sana. Kami panggil kedai game pintu biru. Kedai game tanpa signboard. Pintu 
biru jadi penanda. 

Seorang sepupu mulakan cabaran. Dari duduk saja di rumah Opah, mari kita 
cuba buat flying kick ala Street Fighter. Siapa boleh buat flying kick tertinggi 
dikira pemenang. Masing-masing beria mencuba. Berbaju melayu penuh bukan 
halangan untuk buat flying kick lagak Ken dan Ryu. 

Aku bangga dengan pencapaian sendiri. Walaupun aku yang terendah antara 
bertiga, flying kick aku tak mengalah tingginya dan bergaya juga. Puji sepupu 
yang paling tua. 

Ini rumah raya terakhir. Pundi kencing terasa penuh dengan air botol. Dalam 
bilik air aku terperasankan sesuatu. Entah berapa ramai orang yang nampak 
warna spender aku dari lubang koyak celah kangkang seluar. Patutlah mereka 
semua ketawa mengekek dari kejauhan. 




Dan ada manusia-manusia yang tidak mengenali Islam itu jadi paranoid. 
Pastinya ada sahaja mata-mata penuh awas dan curiga memerhati. Kecaman 
itu biasa. Cemuhan sudah lati di telinga. Saya telan semuanya. Dan saya 
belajar sesuatu lagi. Sabar. 

Kemudian, ada suatu ketika saya rasa hidup saya nihil. Saya tidak tahu apa 
yang saya can dalam hidup ini. Berlama-lama di tanah asing adakah cuma 
wang sebagai faktornya? Apakah seronoknya tinggal di negara bukan Islam ini 
yang membuat saya melekat di sini berlama-lama? Saya sedar dalam rencam 
kebejatan sosial kehidupan barat, terkadang saya turut tersesat. Tetapi saya 
tidak mahu dibiarkan terkapai sendiri, saya mahu Allah melorongkan saya ke 
jalan yang diredhai. Saya mula mencari. 



Saya lihat dalam diri, dan cuba mengenali diri. Saya ini khalifah, tetapi saya 
lupa itu. Pundak sarat menampung amanah menyebarkan syiar sudah 
dilunaskah? Tinggal dalam persekitaran bukan Islam, dilingkungi umat bukan 
Islam yang teramat ramai, yang Muslim adalah golongan minoriti, ia lebih 
mencabar dan menginsafkan. Rasa tidak terpikul tanggungjawab yang bakal 
disoal nanti. Saya ini daie, saya ini daie. Saya mengingatkan diri. Ya Allah, ini 
sebenarnya tanggungjawab yang Engkau kirimkan buat saya berlama-lama di 
tanah orang ini tetapi baru kini saya sedari. 

Saya masih berusaha menetapkan langkah. Dan masih dalam usaha 
melengkapkan diri dengan ilmu tauhid untuk memantapkan aqidah. Saya 
sedar, saya bukan sahaja seorang perempuan Melayu, tetapi saya membawa 
identiti Islam itu ke mana jua. Doakan saya berjaya. Insya Aljj 
dipanjangkan usia kemudian saya akan tulis lagi apa yar 
sepanjang pengembaraan saya ini. 

tuan tanah, Kota Dublin, Ireland. 

Oktober 1, 2006. Ramadhan 8, 1427 






DARI YANG WAJIB? 

sebelum Zohor, dalam bulan Ramadhan ] 



KERRY : Hoi! Jaga sikit mata tu. Kau puasa ke tak? 
KERRY : Semalam aku telepon apsal tak angkat? 

KERRY : Apsal lambat sangat? Tempat kau habis pukul berapa? 

KERRY : Tempat kau buat dua puluh rakaat ke? 

KERRY : Emm.. Rasullullah pun buat lapan je. Ikut lah sunnah. 

KERRY : Betul la kan tempat aku buat lapan je. Kat rumah nanti pandai-pandai 
sambung buat sampai dua puluh 

KERRY : Tak. Ala... sembahyang sunat je kan. Kalau buat dua aje pun dah kira 
sembahyang terawih juga kan? 

KERRY : Mana la aku tau. 

KERRY : (diam) 

Zohor berkumandang 

KERRY : Hah. Tu dah masuk time Zohor dah. Jom lah kita sembahyang dulu. 

KERRY : Emm OK. {Dalam had : Kecoh! Sembahyang terawih bising. Buat 
lapan tak lengkap konon. Sembahyang wajib tak buat, sibuk pasal amalan sunat) 
Jaga kasut aku!! 





Teritori Raksasa Logam 

Psiko Nan Vis-a-vis Lamur 



Penat aku berlari, dia tetap berada di 
belakangku. Aku berasa penat, belakang aku 
berasa sejuk. Terasa deras darah mengalir jatuh ke 
lantai. Sakit. Aku tak larat lagi. Rebah. Dia sudah 
dekat, aku tidak mampu bergerak lagi. Aku 
dengar bunyi tapak kaki. 

Akhirnya dia berdiri di hadapanku. Dia 
senyum melihat aku. Dia duduk depan aku. Dia 
renung aku lama-lama. Aku rasa sejuk, aku penat 




Tiba-tiba dia gelak. Aku terkejut, aku takut. Perlahan- 
lahan mata aku terpejam. Perlahan-lahan aku hilang 

kesedaran. Perkara terakhir yang berada di dalgm 

pandangan aku ialah anak patungku. . . -QZ^' ^ = * ==== ' f , 







Salam Benua 

Oleh tuan tanah (http://tanahpusaka.blogspot.com/) 
Barangkali ini adalah catatan saya yang paling jujur. 

5 Ogos 2006. Sudah tiga tahun saya tinggalkan bumi Malaya. Genap. Tinggal berjauhan dari 
keluarga, seorang diri, dalam suasana serba asing, yang ada cuma teman-teman sebagai 
penghibur duka lara. Girangkah? Gulanakah? Enjoykah? Entah. 

Tamat pengajian saya mendapat tawaran kerja. Alhamdulillah, Allah takdirkan rezeki buat 
saya di sini. Namun ada kala hati saya bagai dituris-turis juga apabila terkadang ada kata- 
kata tajam menebak menujah meledak bagai peluru berpandu - "Berapa lama nak duduk 
di sana? Nak jadi orang putih ke?" atau "Cukup-cukuplah itu tinggal di negara orang, 
baliklah berbakti di negara sendiri." dan "Tak ingat nak balik dah ke?" 

Selalu saya senyum sahaja meski terluka, mengangkat bahu dan berkata, "Entah." Atau 
jika saya ada mood bersarkastik, saya menjawab, "Aku sibuk mengumpul harta duniawi 
sekarang." Saya tahu kadang-kadang itu jawapan yang orang mahu dengar bahawa saya 
bekerja di sini adalah kerana pulangan wang semata-mata. Ya, jika itu yang mahu 
didengar, itulah yang saya katakan. 

Kemudiannya kata-kata seorang teman bagai menjadi penyembuh. "Jadi sudah empat 
tahun di tanah orang? Jangan sedih. Rezeki awak dah tertulis di sana. Jangan tak percaya 
itu." Ya, Allah telah menetapkan rezeki saya di sini, sekarang ini, dan di sinilah saya. Saya 
lupa daratan? Saya tidak mahu berjasa kepada negara? Siapa yang lebih tidak berjasa - 
pelajar yang pulang dan bekerja di tanah air tetapi tidak melangsaikan hutang pelajaran, 
(banyak songe/? pula itu walaupun diberi kelonggaran membayar hutang secara bulanan 
dengan kadar yang paling minimum); atau pelajar yang bekerja di luar negara tetapi 
berusaha membayar segala hutang dengan harapan wang yang dibayar itu akan digunakan 
untuk membiayai adik-adik sebangsa seagama untuk menuntut ilmu pula. Siapa? 

Ditakdirkan Tuhan juga bahawa saya berada di negara asing ketika Islam itu dilabel 
pengganas. Setiap hari ada sahaja berita yang tidak enak tentang Islam, berekor-ekor 
kejadian yang tidak elok dikaitkan dengan ad-deen saya ini; satu, satu. 




Iman 

"ia sudah tiba." 
masa yang dinanti nantikan 
telah datang 

dengan senyuman dan salam 
iman lantas bangkit 
keluar dan' persembunyiannya 
di satu ceruk gelap sekeping hati 

iman membega 

cahaya ramadhan bagaikan suria 
membasahi wajahnya 
berdikit dikit 
terang bermaharajalela 

"sebulan!" bisik iman 
sebulan ini aku mahu 
mewarnai hati ini 
dengan hijau biru dan putih 
kan kuhampari lantai kering ini 
dengan sejadah 

kan kuhiasi dinding yang merekah ini 
dengan kalamullah 

seketika, 

terdengar ketawa yang azamat 
itu nafsu! 

"iman! hati itu milik aku!" 
"milik aku!" 
"milik akui" 

bergema dan perlahan hilang 

ah! aku tak pertu gentar lagi 
hikmah taubat nasuha 
kan kucuba sedaya upaya 
calak hati ini 
takkan kubiarkan lenyap 
hingga sampai ramadhan yang seterusnya 
dan seterusny 



Malam 27 Ramadhan 

bertaburan nanti 
ketika kehadiranku 
anugerah dan rahmat 
untuk dikutip buat bekalan 
berduyun duyun kan turan 
dengan cahaya gilang gemilang 
para mailakat menyertai ibadah 
pada perjalanan pulang 
aku menyaksikan 
anugerah dan rahmat 
mula berciciran 
dari hati yang mula lalai 
hanya kerana sedikit kecil kocakan riak 
di dalam kemuliaan ku itu 
turunnya kitabullah 
aku yang lebih baik 
dari seribu bulan 
engkau ganti kemuliaannya 
dengan sekotak kayu 
bergambar dan bergericau 
terbit suria pada pagi itu 
dengan putih bersih 
lembut sinarannya 
adakah sampai rahmatNya di hatimu? 
carilah aku umat muhammad!! 

ketahuilah 

ketika engkau merasa sayu menangis 

teresak 

saat itu berbahagialah 
kerna jibril sedang bersalam denganmu 



Itulah yang aku alami setiap malam. Dikejar oleh orang yang gila, kemudian mati. Aku sendiri tak 
tahu kaitan aku dengan mimpi tu. Walaupun aku selalu bermimpikan perkara yang berulang, 
perasaan seram sejuk tetap menghantui diri aku setiap kali aku bangun, dan setiap pagi jugalah 
baju aku akan basah kerana peluh yang banyak. 

Kebiasaannya, aku akan bangun dengan keadaan bingung dan pening. Aku terkurung di dalam 
sebuah bilik yang aku sendiri pun tidak tahu di mana. Sedangkan nama sendiri aku tak mampu 
ingat, inikan pula lokasi aku sekarang. Yang aku tahu, aku terkurung daiam satu bilik terasing, 
keseorangan. 

Tiap-tiap hari, aku akan disuntik sejenis cecair oleh seorang petugas berkot putih. Dia tidak pernah 
bercakap dengan aku. Aku pernah bertanya tentang keadaan aku kepadanya, dia tidak menjawab. 
Mungkin dia bisu, ataupun pekak. Aku selalunya tidak sempat melihat dia keluar daripada tempat 
kurungan aku kerana aku akan tertidur sejurus disuntik. 



Hari ini, aku terkurung, macam biasa. Sunyi, aku cuba mencungkil rahsia masa lepas aku. Itulah 
rutin harian aku. Aku sendiri tidak tahu atas kesalahan apa aku dikurung di dalam tempat ini. 
Namun, percubaan aku untuk mengetahui hal sebenarnya tidak pernah tercapai. Hanya seorang 
sahaja yang pernah masuk kc dalam tempat ini. Orang berkot putih bisu itu. 

Aku terdengar bunyi tapak kaki, nampaknya aku akan disuntik lagi. Tapi sekurang-kurangnya 
apabila aku bangun nanti, akan terhidang makanan. Tidak pernah sedap, sekadar lepas untuk 
dikunyah mulut aku. 

Kedengaran kunci dibuka, daun pintu dikuak. Lelaki berkot putih itu muncul. Aku pelik, dia tidak 
membavva jarum untuk aku. Sebaliknya, orang yang aku sangkakan bisu itu membuka mulut. 



Hah, berjaya? Nampaknya masalah aku memang rumit. 




Tuan, sudah sampai 
masanya, semoga berjaya. 



Bersambung. 





Semuka Bersama.... 

Gitartong (gitartong.blogspot.com) 

Seorang manusia biasa yang bernama Nizam Rusli. Bukanlah seorang penghibur, juga bukan 
seorang penyanyi, Tetapi beliau amat meminati muzik dan menghormati bahasa. Kata beliau 
"kerana setiap nafas saya adalah bahasa dan nadi saya adalah irama. " Untuk pengetahuan 
pembaca, ketika ini beliau bertugas di SK Taman Sri Pulai, JB, sebagai guru muzik. Mula aktif 
dalam melagukan sajak sekitar 1999 hingga sekarang. Dan untuk julung julung kalinya beliau telah 
menerbitkan album sendiri "Balada Minah Memulas Mesin Masa" sebuah album kompilasi lagu 
lagu puisi. Ikuti wawancara bersama beliau. 




Apakah faktor yang utama, menggerakkan anda untuk melaksanakan projek album lagu 
lagu puisi ini? 

Ada beberapa faktor. Sebelum itu. ingin saya bertanya kepada pembaca, bilakah kali terakhir anda 
membeli sebuah album? (lagu-lagu). Saya sudah tidak membeli album hampir 7, 8 tahun lamanya. 
Saya juga seperti orang lain sebagai pembeli dan sebagai pengguna. Selama itu, belum ada sebuah 
album atau lagupun yang benar-benar menarik minat saya untuk membeli album. Pada masa yang 
sama saya dahaga. Dahaga kepada input-input baru untuk menggerakkan minda yang hampir beku. 
Oleh itu, saya cuba berbuat sesuatu untuk orang-orang yang rasa, sepertimana apa yang saya rasa. 
Semoga album ini menghilangkan dahaga mereka. 

Di JB, DBP Wilayah Selatan sering mengadakan perrtandingan lagu puisi berkumpulan, tahun ini 
sudah masuk tahun ketiga. Setelah dua tahun saya mempertaruhkan karya saya, Apa perlu lagikah 
kita bertanding pada acara yang sama sedangkan orang sudah kenal dengan stail, konsep dan 
identiti kita. Selama mana saya harus berada dalam pertandingan itu? Bila rasanya akan 
berkembang? Lantas tahun ini saya guna peluang pertandingan ini melancarkan album demo ini. 
Setidak-tidaknya boleh juga dikatakan yang saya dilahirkan daripada pertandingan ini. 




Dengan langkah penat kami menaikinya. Alamak! Apabila kami duduk dan ditambah dengan beg. Birai 
bot hanya 3 sentimeter daripada air. Aku hanya diam mengkakukan diri. Walaupun hati gelisah 
Ketakutan. 

Bot dipecut laju. Percikan air, membasahi muka. Aku agak segar sedikit, namun risau masih lagi 
bermaharajalela di hati. Aku bayangkan, kalaulah bot karam. Kalaulah.... 

Apabila kami tiba dirakit (panggil jamban) ditebing sungai yang yang menjadi tempat bermandian untuk 
rumah Tokki dan Wan. jam sudah menunjukkan 6.30 petang. 

Kami sekeluarga. sekali lagi berjalan mengikut denai. Naik dan turun bukit dibawah pepohon Tualang 
Bungor dan Ujid. Dari sungai ke rumah Tokki dan Wan lebih kurang 50 meter. Sangat memenatkan 
Sungguh. 

Apabila sampai ke rumah, kami disambut dengan senyuman manis dan riang ketawa Tokki dan Wan 
serta pakcik, makcik dan sepupu aku yang lain. Kelesuan kami berganti kegembiraan apabila disambut 
riang. Kami sekeluarga terus di jemput ke dapur untuk menunggu waktu berbuka bersama. 

Sekeluarga besar. Sungguh meriah waktu berbuka kami. Kelesuan, kepenatan dan keletihan kami sirna. 

Namun, yang paling hebat. Kerinduan abah terubat. Senyum mekar di wajah abah Semekar bebunga 

Semarak Api yang berjejeran meliar sepanjang Sungai Jelai. 

Begitulah, pengembaraan balik beraya suatu ketika dahulu. Sekitar akhir tahun 80an. Tapi kini, tiada lagi. 
Tokki sudah lama pergi. Wan sudah hampir 5 tahun meninggalkan kami. Rumah usang itu pun. sudah 
hampir roboh menyembah bumi. Hanya lembu dan bangau yang sedia menanti. 

Hari ini, lebuh raya baru sudah dibina. Kerambit ke Kuala Lipis. Dari kampung aku ke sana hanya 2 jam 45 
minit sahaja sekarang. denagn kereta. 

Kini, beraya dikampung abah, hati aku tidak lagi berat. Talian kekeluargaan juga yang paling memikat. 
Sekarang. semuanya mudah. Dahulu, semuanya indah 





Dari stesyen bas, kami perlu berjalan kaki pula ke stesyen keretapi. Lebih kurang 1 Kilometer. Kami yang masih 
kecil. berpuasa dan terpaksa menggalas beg-beg yang lebih besar dan lebih berat dari badan. Demi abah, 
kami tabah. 

Di stesyen keretapi Jerantut kami kehabisan tenaga. Hanya abah bertenaga dan nampak ceria. Mestilah kan. 

Kami menunggu lagi. Keretapi tak tentu juga tibanya. Maaf. kami tak naik Mel. Kami tak naik Ekpress Timuran. 
Kami naik gerabak biasa. Gerabak Kelas Tiga. 

Manusia mula bersesak di stesyen. Ada yang nak ke Kuala Lipis seperti kami. Ada juga yang mahu ke Kelantan. 
Malah ada yang ke Thailand. Selalunya jam 2 atau 3 petang baru keretapi sampai. 

Setelah kami kering menunggunya di situ. Keretapi barulah sampai. Berhenti. Abah campakkan beg-beg kami 
menerusi tingkat di tempat duduk yang kosong. Aku bersesak-sesak naik ikut pintu tepi. Pasti tersepit di celah- 
celah ketiak. Uwek. Busuk. 

Maaf sekali lagi. 

Keretapi yang kami naik tiada aircond. Gerabak bergoyang ke kiri dan ke kanan. Tempat duduk saling 
berhadapan bertentangan. Tingkap dibuka dengan menyorong ke atas. 

Dulu. lengan mak pernah dihempap tingkap ini. Meleleh air mata mak kesakitan. Tingkap keretapi jahatl! Getus 
hati aku. 

Dalam perjalanan. Dipertengahan jalan. Keretapi berhenti di Stesyen Kerambit dan Mela. Ini adalah untuk 
memberi laluan kepada keretapi barang atau keretapi Mel lalu dahulu. Keretapi kami apa kelas! Huhu. Jadi, 
kami sampai lebih kurang jam 5 petang ke Stesyen kami. Tiba di stesyen Batu 9 setelah hampir 2 jam terhoyong 
hayang dalam keretapi. 

Dari Stesyen Batu 9, kami pikul sekali lagi beg kami ke tebing Sungai Jelai iaitu anak Sungai Pahang. Dari stesen 
keretapi ke Jeti lebih kurang 30 meter. Kami berjalan mengikut denai ke jeti. Menuruni tebing yang tinggi 
perlahan-lahan. 

Disambut dengan lambaian lalang dan rumput semalu. Diiringi bunyian unggas-unggas hutan. Disambut 
gemerlapan keemasan kilauan air sungai dipanah mentari petang. Dan. Kami menunggu lagi. 

Kali ini menunggu bot yang mudik atau menghilir sungai Jelai. Entah berapa lama lagi. Kadang-kadang, 
apabila bot yang lalu penuh. Kami hanya menerima lambaian sahaja. Hahaha. 

Bot Sungai Jelai ini agak unik. la agak panjang, lebih kurang 4 meter. Dibuat daripada kayu dan mempunyai 
atap. 

Lebih kurang sejam lebih kami menunggu. Tidak lama kemudian. adalah sebuah bot yang masih ada 
kekosongan menghampiri kami. Itu pun setelah abah melambai-lambai dan kami menjerit-jerit memanggil. Air 
sungai berombak-ombak. Deruan enjin bot membelah bunyian ungas-ungas hutan tadi. 




Selain itu, setiap kali menulis lagu, saya jadi tidak keharuan apabila lagu-lagu saya tidak 
diperdengarkan. Bukanlah saya gila pada pengiktirafan atau kata puji-pujian yang melambung, tetapi 
saya perlukan penilaian. Dengan penilaian ini, dapat meransang, memotivasikan diri, dan 
memperbaiki kelemahan saya di masa akan datang. Insyaallah 

Cerita serba sedikit tentang album ini dari proses pemilihan lagu, muzik, pemilihan sajak yang 
sesuai sehingga di albumkan. 

Ada beberapa sajak yang sudah dilagukan seawal tahun 2002. Menambat rakit umpamanya telah 
dipertandingkan (2004) dan pernah johan peringkat negeri Johor. Telah saya perbaiki semula susunan 
muzik dan sebagainya. Saya tidak terlalu memilih sebenarnya. Asal kualiti sajak itu baik dan yang 
penting saya faham, saya cuba Iagukan. Saya tidak ada studio yang canggih dan terkini, kebanyakkan 
muzik adalah muzik MIDI dimana saya sendiri yang menyusunnya di studio saya di rumah. Ada juga 
yang bertanya, mengapa simpan terlalu lama untuk terbitkan album ini. Jawab saya mudah, saya 
bukan penyanyi, jadi kerja-kerja menggubah ini saya buat bila saya kelapangan. 

Dari mana idea ini timbul? 

Lama sudah. Tetapi pada awalnya, saya rasa seperti angan-angan sahaja. Alhamdulillah berhasil juga. 
Bagaimana sambutan setakat ini? 

Dalam tempoh seminggu ianya diterbitkan, saya berjaya menjual kira-kira 35 keping. Tahniah pada 
saya! haha! DBPWS banyak membantu untuk promosi album demo ini. Terima kasih saya kepada En. 
Rusdi Abd Rahman yang banyak menyokong. Di ketika ini pun saya masih bergerak ke beberapa 
tempat selain undangan persembahan, mempromosi dan menjual sendiri album demo ini. 

Apakah rancangan jangka pendek dan rancangan jangka panjang saudara? 

Jangka pendek, saya harap album ini dapat diterbitkan secara lebih profesional dan di jual di kedai- 
kedai kaset. Jangka panjang, terbit edisi kedua dan video klip juga. Wow! 

Matlamat dari album ini? 

Menghilangkan dahaga dan rindu kepada pencinta lagu-lagu sajak, pencinta bahasa rakyat Malaysia 
umumnya. Saya tidak berniat untuk menunjuk ajar sesiapa. Bagi saya, album demo ini adalah 
tanggungjawab saya kepada masyarakat saya, bangsa saya dan rakyat Malaysia. Sedia upaya saya 
cuba berhati-hati menjaga kualitinya. Supaya lahirnya tidak dipandang, tidak disisih dan saya tidak 
malu kerananya. Biarlah khalayak saya yang menghukumnya. Pada saya mereka yang mendengar 
lebih berilmu sifatnya. 




Jika diperhatikan, segelintir bloggers, menerbitkan zine, blook dan anda pula album lagu. Apa 
pandangan anda tentang fenomena ini untuk bloggers? 

Anda boleh melabel saya sebagai menangguk ikan di air yang jernih. Dalam kepesatan dan 
kecanggihan teknologi hari ini, anda boleh jadi apa sahaja. Medium semakin meluas. Kuasa ada di 
hujung jari tangan kita. Harus pantas beredar bersamanya. Jangan biarkan diri kita tercicir olehnya. 
Bloggers boleh jadi apa sahaja. Jika pilih baik, baik jadinya. Pada saya, apa sahaja bidang pun. Saya 
juga berharap saya akan jadi apa yang sepatutnya. 

Apa pandangan anda tentang blog? 

Saya amat menyukai dan mencintai blogging. Penulis blog amat kreatif dan amat terbuka. Fikiran 
mereka terlalu tajam membatasi ruang fikir manusia biasa. Adalah amat rugi kepada mereka tidak 
membaca tulisan penulis-penulis blog yang tidak setanding penulis-penulis arus perdana. 

Melihat dari sajak sajak yang dipilih untuk dilagukan di dalam album ini. kebanyakannya 
bertemakan perjuangan. Adakah saudara cuba memperjuangkan sesuatu atau cuba 
menyatakan sesuatu? 

Saya serahkan kepada pendengar untuk menilai sendiri. Sememangnya saya sedang berjuang selain 
berjuang untuk melariskannya. Haha! 

Ucapan anda : 

Jutaan terima kasih saya atas penerbit majalah ini kerana saya sudi mewanwancara dan sedikit 
sebanyak membantu untuk mempromosikannya. Juga kepada anda, saudara kingbinjai yang sudah 
membelinya. (sepatutnya saya tidak perlu menjual kepada anda). Malang bagi anda kerana membeli 
dahulu sebelum mewawancara saya, jika tidak saya akan hadiahkan sahaja album itu buat anda. Haha! 

Kepada bakal pemilik dan pemilik-pemilik album gitartong, selamat menghayati album demo ini. 
Semoga anda berpuas hati dan berbaloi dengan wang yang anda leburkan. Sokongan anda amat 
memberi makna kepada saya, sekaligus mendorong untuk saya menerbitkan edisi lain di masa akan 
datang. 

Akhir kata, salam perjuangan dari saya. Assalammualaikum. 
Info : gitartong.blogspot.com 





dan Serebrum Esis Berputar. 

DAHULU SEMUANYA INDAH 

Tatkala tiba di minggu-minggu akhir buian Ramadhan, akulah antara kanak-kanak n'ang yang beriya-iya meneari 
buluh untuk dibuat pelita. 

Sanggup rneresap di dalam semak bergeiumang dengan kutu babi. Membeli minyak tanah RM1 yang kuantitinya 
cukup membuatkan aku sebak kegembiraan. Mengoyak perca kain buruk, dibuat sumbu dengan penuh krefiviti 
berwarna-warni. Mengumpul penutup air botoi untuk dijadikan penyangka antara sumbu dengan buluh. Supaya 
buluh tidak terbakar nanti. 



Semangat aku berkobar-kobar bak ombak di dada. Terutarr 
Malam 7 likur. 



i ke-27 puasa. 



Ketika semangat aku setinggi langit. Melayang-layang mencecah bintang, tiba-tiba abah memberi arahan. 
"Raya tahun ni kita balik ulu!" Arahan abah ringkas. 

Bagai rentapan sang dewa. Memutuskan segenap semangat raya aku, Keseluruhannya berkecai jatuh di rumpun 
buluh. 

Aku. adik beradik mula murung. Monyok seperti tiga hari berbuka berpuasa berair suam sahaja. Aku dengan sisa- 
sisa harapan yang ada, seteguh platinum. Berharap agar rancangan abah bukan yang mukfamat. Lalu aku 
berbisik pada mak. 

"Mok, kome tak nok balik Kuale Lipis. Kome nok raye kat sini aje" bisik aku ke telinga emak. Tapi Mak suruh minta 
pada abah. Beranikah Aku? Arrrgh TIDAAAK....I Lebih sanggup aku memadam rasa. 

Seperti tahun-tahun yang sudah. Aku pasrah. Arahan dituruti. Musnah harapan berbunga api, sirna semangat 
kelipan sang pelita, pudarlah gemerlapan malam 7 likur. 

Bermulalah pengembaraan perjalanan panjang yang memenatkan. Dua minggu bercufi di kampung abah 
Kampung Kuala Kenong, Kuala Lipis. 

Seminggu sebelum raya. 

Malam sebelum bertolak. barang-barang kami sudah dikemaskan untuk percutian ini. Di subuh hari, kami 
sekeluarga sudah pun bangun. Bersiap-siap menunggu bas merah Leng Huat di depan rumah. Seawal 7 00 pagi 
menunggu di pinggir jalan untuk ke Jerantut. 

Bas selalunya tiba tidak menentu. Hari itu bas Leng Huat lewat lagi. 7.30 kami berangkat. Dari kampung aku ke 
Jerantut memakan masa 2 jam setengah. Ketika itu masih ikut jalan lama, jalan yang dibina zaman Inggeris Jalan 
bengkang bengkok seperti ulardipalu. 

Dalam bas. setengah jam sekali aku muntah. Uwwwweeekkkk, uwweeekkkkk. Penuh seplastik merah bekal muntah 
aku. Habis lauk pauk sahur aku terkeluar. satu bas berbau muntah. Hahaha. Itu baru aku, Adik-adik aku yang 
berdua itu pun sama. Muntah dan muntah lagi. Kami mabuk. Lebih kurang jam 10 pagi atau 1 1 pagi kami sampai 
Di Jerantut kami lesu. 





